ANDREW WOMMACK EVANKELIUMIN ÄÄRELLÄ
USKO SAANEESI 8/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani aiheesta Usko saaneesi.
Tämä on väkevää opetusta. Olen nähnyt monien elämän muuttuvan -
ja uskon, että Kristuksen ruumis ei nykyisin ymmärrä tätä asiaa.
Useimmat uskovat, että Jumala voi tehdä mitä vain, -
muttei ole vielä tehnyt mitään. Siksi he jatkuvasti pyytävät Jumalaa -
toimimaan ja käyttämään voimaansa, vaikka Hän on jo tehnyt sen.
Pelastus on jo hoidettu. Ristillä Jeesus sanoi: "Se on täytetty".
Jeesus ei kuole tänään syntien takia eikä Häntä ruoskita sairauksien takia.
Hän ei kanna rauhaa tai muuta sellaista. Jesajan luvun 53 mukaan -
Hän on kantanut kipumme. Hän on jo tehnyt sen.
Herra teki kaiken armosta ennen kuin edes synnyimme.
Ennen kuin tarpeemme olivat olemassa, Jumala oli jo täyttänyt ne.
Se on armoa, mutta meidän on otettava se vastaan uskon kautta.
Olen puhunut jakeesta Ef. 2:8 -
"Sillä armosta te olette pelastetut uskon kautta, ette itsenne kautta -
- se on Jumalan lahja - ette tekojen kautta, ettei kukaan kerskaisi."
Pelastumme armosta uskon kautta.
Olen yrittänyt korostaa, että erehdymme, jos luulemme, -
että armo riittää yksinään. Se pitää ottaa vastaan uskon avulla.
Toisaalta jos kuvittelemme, että pelkkä usko yksinään -
saa Jumalan toimimaan, olemme yhtä väärässä.
Emme pelastu yksin armosta emmekä yksin uskosta, -
vaan armosta uskon kautta. Vasta, kun nuo kaksi asiaa -
ovat tasapainossa, Jumala toimii yliluonnollisesti elämässämme.
Viime jaksoissa olen puhunut paljon armon väärinkäytöstä.
Silloin ihmiset sanovat, että kaikki riippuu täysin Jumalasta, -
eikä heillä itsellään ole osaa eikä arpaa siihen, -
pelastuvatko he tai parantuvatko he. He syyttävät kaikesta Jumalaa.
Se on armon vääristelyä. Uskoakin voidaan käyttää väärin.
Jotkut yrittävät pakottaa Jumalaa tekemään jotain -
siteeraamalla uskosta kertovia raamatunkohtia.
Usko ei saa Jumalaa tekemään mitään. Tarvitaan tasapainoa.
Sanon kohta muutaman yksinkertaiselta kuulostavan asian.
Monien mielestä niissä ei ole mitään ihmeellistä, -
mutta minulta meni 15―20 vuotta niiden ymmärtämiseen.
Usko ei ole jotain, mitä teemme, jotta saisimme Jumalan toimimaan.
Tämä on iso asia. Uskoisin, että suurin osa kristityistä ajattelee -
uskon olevan jotain, jota teemme saadaksemme Jumalan toimimaan.
Kuulee sanottavan, että usko saa Jumalan liikkumaan. Se on väärin.
Usko ei saa Jumalaa toimimaan. Jumala ei ole se, jonka pitää toimia.
Jumala toimi 2 000 vuotta sitten lähettäessään Jeesuksen maailmaan.
Jeesus sovitti syntimme, kantoi sairautemme -
ja vapautti meidät saatanan vallasta.
Jumala ennakoi armosta kaikki tarpeet, joita meillä tulisi olemaan.
Armosta Hän teki kaiken Jeesuksen kautta, joka sanoi: "Se on täytetty."
Jeesus istuu nyt Isän oikealla puolella. Hän ei enää paranna ihmisiä.
Jumala teki kaiken 2 000 vuotta sitten Kristuksen kautta, -
ja sillä hyvä. Emme saa uskon avulla Jumalaa tekemään yhtään mitään.
Meillä ei voi olla ongelmaa, jota Jumala ei olisi jo ratkaissut.
Se ei kuitenkaan tarkoita, että tämä toimisi automaattisesti.
Meidän on uskottava siihen.
Emme saa uskon avulla Jumalaa tekemään mitään.
Tässä tulee seuraava tärkeä asia. Usko on myöntävä vastauksemme -
siihen, mitä Jumala on jo armosta tehnyt. Tämä on valtavan iso juttu.
Emme saa uskon avulla Jumalaa toimimaan.
Usko on reaktiomme siihen, mitä Jumala on armosta tehnyt.
Toisin sanoen usko vain ottaa omakseen sen, -
mitä Jumala on jo tarjonnut.
Jos Jumala ei ole jo tehnyt jotakin ja asettanut sitä tarjolle, -
emme voi uskomme kautta saada Jumalaa tekemään sitä.
Jos ihmiset ymmärtäisivät tämän, he eivät tekisi monia outoja asioita.
Annan esimerkin tästä. Käytän tätä jaejaksoa paljon.
Jakeissa Mark. 11:23―24 sanotaan: -
"Totisesti minä sanon teille: jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi.
Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Nämä ovat väkeviä Raamatun jakeita, mutta niitä käytetään väärin, -
koska ihmiset eivät ymmärrä, että usko vain ottaa omakseen sen, -
minkä Jumala on jo armosta asettanut ulottuvillemme.
Ihmiset eivät yhdistä armoa ja uskoa, -
joten he uskovat voivansa saada Jumalan tekemään asioita.
He käyttävät näitä jakeita ja sanovat: "Haluan tätä. Tunnustan sen suullani -
ja saan sen Jeesuksen nimessä." He yrittävät määräillä Jumalaa.
Olen kuullut ihmisten sanovan näin himoitessaan taloja tai autoja.
Tietenkään emme saa Jumalaa tekemään mitään.
Jos meillä on tällainen väärä asenne, emme saa vastauksia rukouksiimme.
Olen nähnyt jopa tuhansien ihmisten pettyvän Jumalaan tässä tilanteessa.
Jumala ei auttanut heitä, vaikka he toimivat Sanan mukaan.
He kuvittelivat voivansa määräillä Jumalaa, mutta Jumala ei toiminut.
Niinpä he käänsivät Hänelle selkänsä.
Tämä on väärä käsitys näistä jakeista. Uskomme ei saa Jumalaa toimimaan.
Kotikaupungissani Texasin Arlingtonissa oli 1970-luvun alun -
karismaattisen liikkeen aikaan eräs nainen.
Karismaattinen liike toimi vanhojen seurakuntien ulkopuolella.
Nekin harvat kirkkokunnat, jotka hyväksyivät -
Pyhän Hengen kasteen ja kielillä puhumisen, torjuivat karismaatikot.
Siksi karismaattinen liike toimi pääosin seurakuntien ulkopuolella.
Nykyisin on monia Hengellä täytettyjä ja kielillä puhuvia seurakuntia.
Siksi seurakuntien ulkopuolista karismaattisuutta ei juuri näe.
Se on siirtynyt seurakuntiin, mutta ennen oli toisin.
Liikkeessä ei ollut juurikaan kokeneita pastoreita.
Useimmat liikkeen johtajista olivat itsekin saaneet Hengen kasteen -
vasta pari vuotta aiemmin. Kellään ei ollut vuosikymmenten kokemusta.
Siksi liikkeessä tapahtui todella outoja asioita.
Ihmiset innostuivat tällaisista jakeista ja käyttivät niitä.
Arlingtonissa oli siis tämä nainen, joka aloitti raamattukoulun.
Siellä tuskin oli koskaan enempää kuin kourallinen ihmisiä.
Tämä nainen uskoi vahvasti tähän jakeeseen: -
"Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Tämän perusteella nainen nimitti Kenneth Copelandin aviomiehekseen.
Evankelista Copelandilla oli jo vaimo, Gloria, mikä oli pieni ongelma.
Naisella oli ongelmaan ratkaisu.
Hän kirosi Gloria Copelandin ja käski tämän kuolla.
Sitten hän vain odotti, että Gloria poistuisi tieltä.
Hän piti jopa häät niin sanotussa raamattukoulussaan.
En ollut paikalla, mutta häissä hän kuulemma kävi läpi koko seremonian.
Hänellä oli hääpuku, ja hän avioitui hengessä Copelandin kanssa.
Copeland ei tietenkään ollut paikalla. Nainen perusteli kaiken tämän -
tällä jakeella: "kaikki, mitä te rukoi- lette ja anotte, uskokaa saaneenne".
Useimmat varmasti ajattelevat, että tällainen on naurettavaa.
Miten niin? Eikö tämäkin kuulu "kaikkeen"?
Mikset voisi väittää jotakuta puolisoksesi, vaikka hän olisi varattu?
Mikset voisi kirota tämän puolisoa ja avioitua hengessä?
Eikö tämä jae tarkoita, -
että uskomalla voit saada Jumalan tekemään mitä vain?
Saattaisit ajatella näin, jos et ymmärtäisi, -
että usko vain ottaa vastaan sen, mitä Jumala on jo armosta antanut.
Jumala ei antanut sinulle armosta kykyä kirota ihmistä -
ja tappaa hänet, jotta voisit väittää hänen puolisoaan omaksesi.
Se ei kuulu Jeesuksen sovitustyöhön. Hän ei antanut murhaa ja aviorikosta.
Siksi et voi käyttää uskoasi saadaksesi sitä tapahtumaan.
Minusta on uskomatonta, kuinka moni ei ymmärrä tätä.
He julistavat omakseen mitä haluavat, vaikkapa miljoona dollaria.
Voisin puhua tästä pitkään. He omistavat asioita itselleen -
ja yrittävät saada Jumalan toimimaan uskonsa avulla.
Usko vain ottaa vastaan sen, minkä Jumala on jo tarjonnut.
Ellei Jumalan tahto ole antaa sinulle miljoonan euron taloa, -
et saa sitä tapahtumaan uskomalla.
Et voi himoita toisen autoa tai vaimoa ja saada Jumalaa antamaan niitä.
Sinun on selvitettävä, mitä Jumala on antanut sinulle.
Jotkin asiat, kuten pelastus, parane- minen ja menestys, ovat kaikille.
Voit ottaa ne vastaan uskon avulla, mutta et saa Jumalaa toimimaan.
Siksi et voi käyttää tätä jaetta niin, että uskot kovasti onnistuvasi -
ryöstämään pankista miljoonaa ilman, että jäät kiinni, -
koska jakeen Mark. 11:24 mukaan tulet saamaan kaiken, mitä pyydät.
Varastaminen ei kuulu Jeesuksen sovitustyöhön.
Siksi uskosi ei saa sitä tapahtumaan.
Useimmat sanoisivat, että tämä on äärimmäinen esimerkki.
He eivät tekisi niin, koska eivät koe sitä oikeaksi.
Mutta miksi et voisi saada asioita tapahtumaan uskomalla niihin?
Koska uskolla vain otamme vastaan sen, minkä Jumala on jo antanut.
Tämä on todella iso juttu. Tiedätkö, mitä tämä myös tekee?
Se poistaa uskosta kamppailun, koska Jumala on jo tehnyt osansa.
Kun vielä luulin, että voisin uskon avulla ansaita Jumalan vastauksen, -
ylläni oli valtava taakka. Minun oli tehtävä kaikki oikein.
Rukoilla kielillä tunti päivässä, käydä kirkossa, maksaa kymmenykset, -
lukea Sanaa. Kaikki tämä, jotta saisin Jumalan toimimaan.
Tällainen on todella rankkaa.
Baptistikirkossa lauloimme: "Maijal' oli karitsa, mutta se ei kasvanut, -
koska se liittyi baptistikirkkoon ja kuoli unenpuutteeseen."
Piti työskennellä Jumalan vuoksi, ja jos teki tarpeeksi työtä, -
Jumala vastaisi. Olin täysillä mukana ja tein enemmän kuin useimmat.
Rukoilin 4―5 tuntia päivässä ja luin Raamattua 10―15 tuntia.
En katsonut kellosta, mutta eilen luin Raamattua noin 7 tuntia.
Teen sitä yhä, mutta en enää siksi, että saisin Jumalan tekemään jotain.
Uskon, että Jumala on tehnyt kaiken, ja luen Sanaa ymmärtääkseni, -
mitä Hän on tehnyt ja ottaakseni sen vastaan.
Luen yhä Raamattua, rukoilen ja käyn seurakunnassa, -
mutta vastuullani ei enää ole se, että saisin Jumalan tekemään jotain.
Ymmärrän, että Jumala on jo armosta antanut kaiken, -
ja voin vain ottaa sen vastaan armosta, uskon kautta.
Minun ei tarvitse kamppailla. Näen Jumalan aivan eri tavalla.
En sano: "Jumala, minulla on tämä ongelma, tee jotain."
Sanon: "Tämä on uutta minulle, mutta Sinä ennakoit tämänkin -
ja ratkaisit ongelman ennen kuin minulla edes oli sitä.
Missä ratkaisu on, mitä teen? Anna viisautta, näytä, mitä tulee tehdä."
Teen tämän vastauksena Jumalalle, en saadakseni Häntä vastaamaan.
Jos ymmärtäisit tämän, moni asia muuttuisi.
Se, mitä Kristuksen ruumis kutsuu esirukoukseksi, muuttuisi.
Minusta uuden liiton esirukous on erilaista kuin vanhan liiton esirukous.
Monet ihmiset kokoontuvat yhteen pyytämään ja anomaan Jumalalta -
herätystä, paranemista, vapautusta ja hyvinvointia.
He rukoilevat kiihkeästi ja lisäävät rukoukseen paaston.
Ellei tämä toimi, he järjestävät sadan ihmisen rukousketjun -
painostaakseen Jumalaa. He eivät ehkä sano sitä ääneen, -
mutta toiminnan takana on ajatus, ettei Jumala ole altis vastaamaan.
Tiedän tämän, koska toimin itsekin näin. Rukoilin herätystä.
Rukoilin arlingtonilaisten puolesta ja sanoin jotakin, jota kauhistuin.
Huusin Jumalan puoleen:
"Jumala, vuodata Henkesi. Jumala, pelasta nämä ihmiset."
Kuvittelin jotenkin saavani Jumalan toimimaan Arlingtonissa.
Sitten suustani pääsi tämä: "Jumala, jos rakastaisit arlingtonilaisia -
puoliksikaan niin paljon kuin minä, täällä olisi jo ollut herätys."
Kun sanoin nuo sanat, minulle valkeni, että väitin rakastavani kaupunkia -
enemmän kuin Jumala ja että Jumala olisi antanut heidän mennä helvettiin, -
elleivät kaltaiseni esirukoilijat olisi käskeneet Hänen toimia.
Olen varma, että monet teistä löytävät itsensä samasta tilanteesta.
Moni kertoo pyytäneensä Jumalaa pelastamaan puolisonsa jo 20 vuotta.
He kysyvät, mitä heidän pitäisi vielä tehdä, kun Jumala ei ole vastannut.
Ensinnäkin, lakkaa uskomasta, että rakastaisit puolisoasi, lastasi, -
naapuriasi tai ketä tahansa enemmän kuin Jumala, -
ettei Jumala tee mitään ja että sinun pitää anoa tätä Häneltä.
Jumala rakasti maailmaa niin paljon, että antoi ainokaisen Poikansa.
Hän rakastaa heitä ja haluaa pelastaa heidät enemmän kuin sinä.
Jos jonkun ihmisen asiat painavat sydäntäsi, Jumala sai sen aikaan.
Olemme luonnostamme itsekkäitä emmekä välitä kenestäkään muusta.
Jos todella haluat jonkun pelastuvan tai paranevan, -
Jumala sai sen aikaan. Hän rakastaa ihmisiä enemmän kuin sinä.
Hän ei tarvitse rukousta toimiakseen. No, miksi sitten edes rukoilla?
Jumala rakastaa heitä ja on jo valmistanut heille pelastuksen -
ja kaiken muun, mutta Hänen täytyy toimia jonkun kautta.
Ihmisten on avattava sydämensä. Jumala ei toimi vastoin tahtoamme.
Siksi tarvitaan esirukoilijoita. Emme ano asioita Jumalalta.
Jeesus on jo tehnyt sen ja kääntänyt Jumalan puolellemme.
Jeesus on kantanut syntimme. Jumala ei ole vihainen -
eikä edes pahalla tuulella. Hän haluaa pelastaa ihmiset, -
mutta haluaa toimia jonkun kautta. Oikea tapa rukoilla herätystä -
ei siis ole: "Jos rakastaisit näitä ihmisiä kuin minä, he pelastuisivat", -
vaan: "Kiitos, Isä, että rakastat meitä ja lähetit Poikasi.
Kiitos, että sylisi on avoin ja haluat pelastaa ihmisiä.
Tarvitset vain jonkun, jonka kautta toimia, joten tässä olen.
Julistan ihmisten ylle Jumalan siunausta ja parantumista.
Nuhtelen tämän maailman jumalaa, joka on sokaissut ihmisten silmät -
ja estää heitä näkemästä totuutta. Uskon, että muistutat heitä Sanastasi."
Sen sijaan, että pyytäisit Jumalaa toimimaan, -
voit olla kanava, jonka kautta Jumalan voima voi virrata.
Se on paljon helpompaa ja poistaa paineen niskastasi.
Et kamppaile Jumalan kanssa yrittäen saada Häntä toimimaan.
Olet vain Jumalan käytössä oleva astia. Rukoilemisen lisäksi -
toimit Jumalan käsinä ja jalkoina ja menet puhumaan ihmisten kanssa.
Voit julistaa heille Jumalan Sanaa. Näin esirukouksesta tulee ilo.
Se on hyvä asia, ei sellainen, joka vie sinusta kaikki mehut.
Jos tiedät esirukoilijan, joka on aina surullinen, -
kantaa harteillaan taakkaa kaikista ihmisistä ja asioista -
ja on lannistunut, hän ei ole antanut huoliaan Jeesuksen kannettaviksi.
Hän ei usko, että Jumala rakastaa ihmisiä yhtä paljon kuin hän itse -
ja kuvittelee heidän pelastuksensa riippuvan hänestä.
Hän kuvittelee, että hänen on saatava Jumala toimimaan.
Minulla on myös opetus rukouksesta, jossa tätä käsitellään tarkemmin.
Siinä verrataan vanhan ja uuden liiton esirukousta toisiinsa.
Vanhassa liitossa ihmiset pyysivät Jumalaa toimimaan.
Jakeessa 2. Moos. 32:12 Mooses jopa käski Jumalan katua.
Tuolloin Jeesus ei ollut tullut eikä rukoillut puolestamme.
Nyt Jeesus on jakeen 1. Tim. 2:5 mukaan ainoa välimies -
Jumalan ja ihmisen välillä. Hän on ainoa esirukoilija.
Jos yrität esirukoilla uuden liiton aikana niin kuin Mooses, Abraham -
ja Daavid tekivät Vanhassa testamentissa, olet antikristus.
Teet tyhjäksi Jeesuksen työn ja rukoilet kuin Hän ei olisi tullut -
ja sovittanut maailman syntejä.
Se, että kaikki on jo tehty, on uuden liiton erikoisuus.
Jumala täytti tarpeemme jo ennen kuin ne syntyivät.
Siksi meidän on rukoiltava ja esirukoiltava uudella tavalla.
Jumala on armosta tehnyt osansa, ja usko on vain myöntävä vastaus -
siihen, mitä Jumala on jo tehnyt.
Olen vasta pääsemässä todella väkeviin asioihin.
Aikamme on tältä päivältä lopussa, mutta aiheesta on saatavana kirja.
Tarvitset sitä. Kaikki materiaalimme olisivat sinulle siunaukseksi.
Tilaa ne siis jo tänään.
Päivän opetus on saatavissa Usko saaneesi -pakettina, -
johon kuuluu opetus CD-levyllä, kirja sekä työkirja.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sieltä näet kaikki eri tavat, joilla voit saada opetuksen.
Toinen osa kertoo armosta ja uskosta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia -
johonkin näistä Gospel Truth -kiertueen tapahtumista: -
Heinäkuussa hän on Pohjois- Carolinassa, Washingtonissa, -
New Yorkissa ja Oklahomassa.
Elokuussa hän on Oklahomassa, Kansasissa ja Floridassa.
Lisätietoja tapahtumista alueellasi saat nettisivuiltamme.
Olen Andrew Wommack ja haluan kutsua sinut -
raamattukonferenssiimme Englannin Telfordiin 23.―26.5.2014.
Viime vuonna siihen osallistui tuhansia ihmisiä.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Meillä on upeaa ylistystä sekä lasten ja nuorten ohjelmaa.
Konferenssista tulee hieno. Tervetuloa siis Telfordiin.
Olisi todella mukavaa, jos tulisit konferenssiimme.
Ei riitä, että sinulla on tarpeita. Ne eivät motivoi Jumalaa.
Jumalaa motivoi Hänen rakkautensa sinua kohtaan, -
ja Hänen voimansa on ulottuvillasi, -
mutta tarvitaan uskoa, jotta Hänen voimansa virtaisi.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
MUUTA ELÄMÄSI. MUUTA MAAILMA.
Suomennos: Anni Lähteenmäki